Cuneiform Tablet CCT 3 41b-42a (BM 113466)
Cuneiform tablet, dated to the Old Assyrian Period (ca. 1950-1850 BC).
Genre: letter
Transliteration:
a-na a-šur-mu-ta-bi₄-il₅ qí-bi₄-ma um-ma wa-qúr-tum-ma 2 ṭup-pè ṣú-ḫa-ru-um ub-lá-kum a-ta mì-ma-ša-ma lá tù-ta-e-ra-am mì-nam e-pu-uš-kà-ma a-ni-tám lá a-ni-tám úz-ni lá ta-pá-té šu-ma a-ḫi a-ta a-ma-kam ki-ma i-a-tí ú ṣú-ḫa-ar-tim a-ta i-zi-iz ú-za-ni i-na a-wa-tim pì-té i-na KÙ.BABBAR 10 ma-na e-ru-ub-ma u₄-ma-am e-ri-tum <big_gap> u-ṣa-am a-ma-kam a ṭup-pì-im ša ḫu-bu-li-šu-nu ša a-bu-ni iḫ-ri-mu ki-ma KÙ.BABBAR a-šur uš-ta-bi₄-ú a-ta ší-tám a ṭup-pì-šu-nu ḫa-ar-mì-im ṣa-ba-at be-lí a-ta iš-tù MU.1.ŠÈ KI da-tim ar-ta-na-pu-ud <gap> me-er-um KÙ.BABBAR 1 GÍN šu-mì i-za-kàr lá a-ḫu-um ša KÙ.BABBAR be-lí-a ú-sà-pu-ḫu šu-mì iz-ku-ur šu-ma a-ḫi a-ta iš-tí ba-tí-qí-im a-wa-at-kà li-li-kam-ma úz-ni pì-té šu-ma a-ta a-ma-kam lá ta-ṣa-ba-at a-wa-at-kà li-li-kam-ma a-na-kam ša e-pá-ší-im le-pu-uš